**UČENICI NA MANIFESTACIJI GALOVIĆEVA JESEN 2013.**

**Učenice naše škole ušle u finale natječaja “Mali Galović”**

Učenici 7. i 8. razreda sudjelovali su na svečanom otvorenju međunarodnog festivala književnosti Galovićva jesen 2013. Dvadesetak učenika naše škole slušalo je recitacije naših i inozemnih pisaca te uživalo u glazbenim izvedbama u četvrtak, 24. listopada, u Domu mladih na otvorenju 20. Galovićevih jeseni. Manifestacija je nastavljena idući dan u Gimnaziji “Fran Galović”, gdje su proglašeni finalisti literarnog natječaja za učenike osnovnih i srednjih škola “Mali Galović”. Na natječaju su sa svojim radovima sudjelovali naši učenici Otto Miller Matulin (7.a), Sara Kapusta (7.d), Paula Tomica (7.b), Irena Zebec (8.a), Ana Želimorski (8.a), Antonio Međurečan (8.c) i Ira Kvakarić (8.d). Među finaliste natječaja odabrani su radovi dviju naših učenica: sastavak *Najsjajniji biser* Ane Želimorski za prozu, a za poeziju pjesma *Sjećanje* prošlogodišnje dobitnice “Malog Galovića” Ire Kvakarić. Učenici su I ovdje imali prilike uživati u recitacijama brojnih poznatih pisaca, ali i samih gimnazijalaca te u pjesmama gimnazijskog benda, koji je za ovu priliku uglazbio dvije Galovićeve pjesme. Dodjelom književnih nagrada “Fran Galović” za odrasle pisce i “Mali Galović” za književno stvaralaštvo djece u subotu, 26. listopada, u Domu mladih završila je književna manifestacija Galovićeva jesen 2013. koja je obuhvatila čitav niz kulturnih događanja u našemu gradu s naglaskom na književnu umjetnost.

Paula Tomica, 7. b

Novinarska grupa